પાકિસ્તાના વિદેશ સચિવ ઇજાજ ચૌધરીએ સોમવારે ઇસ્લામાબાદમાં ભારતના હાઇ કમિશ્નર ગૌતમ બંબેવાલાને બોલાવીને વિદેશ સચિવ એસ. જયશંકરને એક ચિઠ્ઠી મોકલી છે. આ ચિઠ્ઠીમાં જયશંકરને ઇસ્લામાબાદ આવીને જમ્મુ કશ્મીરના મુદ્દે વાત કરવાનું આમંત્રણ આપ્યું હતું. આ જ નિવેદન વિદેશ મામલે પાકિસ્તાનના પ્રધાનમંત્રી નવાઝ શરીફના સલાહકાર સરતાજ અજીજે પણ આપ્યું છે. જો કે આ આમંત્રણ ત્યારે આપવામાં આવ્યું છે જ્યારે ભારતે એ સ્પષ્ટ કરી દીધું છે કે કાશ્મીર પર પાકિસ્તાન સાથે કોઇ વાત થશે તો તે પીઓકે પર થશે.